《送李才元待制二首 其二》
宋代·冯山

为掾初逢幕府开，便将清望属非才。重来门下经年后，始见天非促召回。

况有平生馀事业，此行高步脱风埃。孤踪已作沟中断，休费工夫为剪裁。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。